ΚΟΙΝΗ ΘΕΣΗ (ΕΚ) αριθ. 38/97 που καθορίστηκε απο το Συμβούλιο στις 22 Σεπτεμβρίου 1997 για της έκδοση της απόφασης αριθ. . . ./97/ΕΚ του Ευρωπαϊκού Κοινοβουλίου και του Συμβουλίου για την τροποποίηση της απόφασης αριθ. 819/95/ΕΚ για τη θέσπιση του προγράμματος κοινοτικής δράσης «Σωκράτης»

(97/C 315/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 126 και 127,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

Αποφασίζοντας με τη διαδικασία του άρθρου 189 Β της συνθήκης (4),

Εκτιμώντας:

(1) ότι με την απόφαση αριθ. 819/95/ΕΚ του Ευρωπαϊκού Κοινοβουλίου και του Συμβουλίου (5) θεσπίζεται το πρόγραμμα κοινοτικής δράσης «Σωκράτης» 7

(2) ότι το άρθρο 7 της απόφασης αυτής προβλέπει ένα χρηματοδοτικό πλαίσιο για την εφαρμογή του προγράμματος κατά τη διάρκεια της περιόδου από 1ης Ιανουαρίου 1995 έως 31 Δεκεμβρίου 1999 7

(3) ότι η κοινή δήλωση (6) του Ευρωπαϊκού Κοινοβουλίου, του Συμβουλίου και της Επιτροπής σχετικά με την απόφαση αριθ. 819/95/ΕΚ προβλέπει ότι, δύο χρόνια μετά την έναρξη του προγράμματος, το Ευρωπαϊκό Κοινοβούλιο και το Συμβούλιο θα προβούν σε αξιολόγηση των αποτελεσμάτων που θα έχει επιτύχει το πρόγραμμα και ότι, προς το σκοπό αυτό, η Επιτροπή θα τους υποβάλει έκθεση που θα συνοδεύεται από όσες προτάσεις κρίνει σκόπιμες, συμπεριλαμβανομένων και εκείνων που θα αφορούν το χρηματοδοτικό πλαίσιο που θα έχει καθορίσει ο νομοθέτης κατά την έννοια της κοινής δήλωσης της 6ης Μαρτίου 1995 (7), και ότι το Ευρωπαϊκό Κοινοβούλιο και το Συμβούλιο θα αποφασίσουν σχετικά με αυτές τις προτάσεις το συντομότερο δυνατόν 7

(4) ότι το Ευρωπαϊκό Κοινοβούλιο εξέφρασε, στο ψήφισμά του για τη Λευκή Βίβλο της Επιτροπής για την εκπαίδευση και την κατάρτιση «Διδασκαλία και μάθηση - προς την κοινωνία της γνώσης» καθώς και στο ψήφισμά του για την Πράσινη Βίβλο της Επιτροπής «Εκπαίδευση-κατάρτιση-έρευνα: τα εμπόδια στη διακρατική κινητικότητα», την επιθυμία να αυξηθεί η επιδότηση του προγράμματος 7 ότι, στο ψήφισμά του για τους προσανατολισμούς σχετικά με τη διαδικασία του προϋπολογισμού 1998, κατέταξε μεταξύ των προτεραιοτήτων του την ενθάρρυνση των προγραμμάτων για τη νεολαία και την εκπαίδευση 7

(5) ότι η έκθεση την οποία υπέβαλε η Επιτροπή, σύμφωνα με την παραπάνω κοινή δήλωση, παρουσιάζει τα εξαιρετικά αποτελέσματα που επετεύχθησαν χάρη στο πρόγραμμα κατά τα δύο πρώτα χρόνια μετά τη θέσπισή του 7

(6) ότι το πρόγραμμα έγινε ιδιαίτερα ευνοϊκά δεκτό από την εκπαιδευτική κοινότητα και είναι απαραίτητο να διατηρηθεί ο ρυθμός της προόδου του προς την επίτευξη των στόχων του 7

(7) ότι η ζήτηση για υποστήριξη ήδη υπερβαίνει κατά πολύ τους διαθέσιμους πόρους και εξακολουθεί να αυξάνει 7

(8) ότι ο αντίκτυπος του προγράμματος θα διακυβευόταν τόσο στην περίπτωση που το ποσοστό των υποστηριζόμενων σχεδίων μειωθεί όσο και σε εκείνη που το ετήσιο ποσό στήριξης που χορηγείται στα σχέδια κατέλθει κάτω από ένα κρίσιμο επίπεδο, γεγονός που θα κατέληγε σε βάρος όσων προέρχονται από λιγότερο ευνοημένους κύκλους 7 ότι είναι, συνεπώς, ανάγκη να εξασφαλιστεί η διατήρηση κάποιου βασικού επιπέδου χρηματοδότησης 7

(9) ότι είναι ανάγκη να εξασφαλίζεται η συνέχεια της υποστήριξης των σχεδίων τα οποία ευρίσκονται στη φάση ανάπτυξής τους, ενώ παράλληλα θα διατηρούνται επαρκή κονδύλια για την υποστήριξη νέων σχεδίων και δραστηριοτήτων, έτσι ώστε να εξασφαλίζεται η δυνατότητα του προγράμματος να συμβάλλει στην καινοτομία 7

(10) ότι, με την επιφύλαξη των διαδικασιών που πρέπει να ολοκληρωθούν για τη συμμετοχή της Μάλτας, οι συνδεδεμένες χώρες της Κεντρικής και της Ανατολικής Ευρώπης και η Κύπρος προβλέπεται ότι θα μπορούν να συμμετέχουν στο πρόγραμμα από το 1998 7 ότι η χρηματοοικονομική εισφορά τους θα μπορούσε να επιβάλει κατάλληλη συνεισφορά της Κοινότητας, προκειμένου να κατοχυρώνεται μια αμοιβαία κινητικότητα, που θα αντιστοιχεία στις πολιτικές επιδιώξεις της Κοινότητας 7

(11) ότι υπάρχει η ανάγκη να αναπροσαρμόζεται το χρηματοδοτικό πλαίσιο του προγράμματος προκειμένου να διατηρείται η ικανότητά του να πληροί τους στόχους που ορίζονται στην απόφαση για τη θέσπιση του προγράμματος 7

(12) ότι μια συμπληρωματική χρηματοδότηση ενσωματώνεται στη συνολική πρόβλεψη της κατηγορίας 3 των δημοσιονομικών προοπτικών, εντός των ορίων των διαθέσιμων πιστώσεων κατά τα δύο αντίστοιχα οικονομικά έτη,

ΑΠΟΦΑΣΙΖΟΥΝ:

Άρθρο 1

Το άρθρο 7 παράγραφος 1 της απόφασης αριθ. 819/95/ΕΚ αντικαθίσταται από το ακόλουθο κείμενο:

«1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο που αναφέρεται στο άρθρο 1, καθορίζεται σε 875 εκατομμύρια Ecu.»

Άρθρο 2

Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα των Ευρωπαϊκών Κοινοτήτων.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 113 της 11. 4. 1997, σ. 14.

(2) Γνώμη της 28ης Μαΐου 1997 (ΕΕ C 87 της 22. 9. 1997, σ. 23).

(3) Γνώμη της . . . (δεν έχει ακόμα δημοσιευθεί στην Επίσημη Εφημερίδα).

(4) Γνώμη του Ευρωπαϊκού Κοινοβουλίου της 12ης Ιουνίου 1997 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 22ας Σεπτεμβρίου 1997 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(5) ΕΕ L 87 της 20. 4. 1995, σ. 10.

(6) ΕΕ L 132 της 16. 6. 1995, σ. 18.

(7) Δήλωση του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαρτίου 1995, σχετικά με την εγγραφή δημοσιονομικών διατάξεων στις νομοθετικές πράξεις (ΕΕ C 293 της 8. 11. 1995, σ. 4).

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

Ι. ΕΙΣΑΓΩΓΗ

1. Στις 17 Μαρτίου 1997, η Επιτροπή υπέβαλε στο Ευρωπαϊκό Κοινοβούλιο και το Συμβούλιο πρόταση απόφασης, βασιζόμενη στο άρθρα 126 και 127 της συνθήκης ΕΚ, για την τροποποίηση της απόφασης αριθ. 819/95/ΕΚ για τη θέσπιση του κοινοτικού προγράμματος ενεργειών «Σωκράτης».

2. Η Οικονομική και Κοινωνική Επιτροπή έδωσε τη γνώμη της στις 28 Μαΐου 1997 (1).

3. Η Επιτροπή των Περιφερειών αναμένεται να δώσει τη γνώμη της στις 19 Σεπτεμβρίου 1997.

4. Το Ευρωπαϊκό Κοινοβούλιο έδωσε τη γνώμη του στις 12 Ιουνίου 1997 (2).

5. Η Επιτροπή υπέβαλε τροποποιημένη πρόταση στις 26 Ιουνίου 1997, προκειμένου να ληφθεί υπόψη η γνώμη του Ευρωπαϊκού Κοινοβουλίου (3).

ΙΙ. ΣΤΟΧΟΣ ΤΗΣ ΠΡΟΤΑΣΗΣ

Η πρόταση εντάσσεται στο πλαίσιο της κοινής δήλωσης του Ευρωπαϊκού Κοινοβουλίου, του Συμβουλίου και της Επιτροπής σχετικά με την απόφαση για τη θέσπιση του προγράμματος «Σωκράτης» (4), δυνάμει της οποίας, δύο έτη μετά την έναρξη του προγράμματος, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο έκθεση αξιολόγησης των επιτευχθέντων αποτελεσμάτων, συνοδευόμενη από τις ενδεδειγμένες κατά τη γνώμη της προτάσεις, μεταξύ άλλων και όσον αφορά το χρηματοδοτικό πλαίσιο του προγράμματος.

Η μόνη τροποποίηση που προτείνει η Επιτροπή είναι η αύξηση του εν λόγω χρηματοδοτικού πλαισίου. Το προτεινόμενο ποσό ανέρχεται σε 50 εκατομμύρια Ecu, οπότε το συνολικό ποσό για την περίοδο 1995-1999 ανέρχεται σε 900 εκατομμύρια Ecu αντί 850.

1. Γενικές παρατηρήσεις

Στην κοινή θέση του, το Συμβούλιο δεν ήταν σε θέση να συνταχθεί πλήρως με την πρόταση της Επιτροπής και μείωσε ως εκ τούτου την προτεινόμενη αύξηση.

2. Ειδικές παρατηρήσεις

Το Συμβούλιο ενέκρινε την αύξηση της χρηματοδότησης του προγράμματος «Σωκράτης» κατά 25 εκατομμύρια Ecu, καθ' όσον το ποσό αυτό κρίθηκε ως δίκαιη συμβιβαστική λύση μεταξύ δύο αντιφατικών απαιτήσεων: αφενός, την ανάγκη αύξησης της χρηματοδότησης του προγράμματος «Σωκράτης» προκειμένου να καταστεί το πρόγραμμα προσιτό σε πολλούς χρήστες και, αφετέρου, την απαίτηση πολλών κρατών μελών να συνεχισθεί η δημοσιονομική αυστηρότητα.

2.1. Τροπολογίες του Ευρωπαϊκού Κοινοβουλίου

2.1.1. Τροπολογίες του Ευρωπαϊκού Κοινοβουλίου που δέχθηκε η Επιτροπή

Η Επιτροπή περιέλαβε στην τροποποιημένη της πρόταση εν όλω, εν μέρει ή κατ' αρχήν, πέντε από τις έξι τροπολογίες του Ευρωπαϊκού Κοινοβουλίου.

2.1.2. Τροπολογίες του Ευρωπαϊκού Κοινοβουλίου που δέχθηκε το Συμβούλιο

Το Συμβούλιο δέχθηκε επίσης εν όλω, εν μέρει ή επί της ουσίας πέντε από τις έξι τροπολογίες του Ευρωπαϊκού Κοινοβουλίου. Οι τροπολογίες αυτές είναι οι εξής: αριθ. 1, 2, 3, 4 και 5.

2.1.3. Τροπολογίες του Ευρωπαϊκού Κοινοβουλίου που δεν δέχθηκε η Επιτροπή

Τροπολογία αριθ. 6

Αύξηση του ποσού της χρηματοδότησης κατά 100 εκατομμύρια Ecu

Μολονότι συμφώνησε ότι πρέπει να αυξηθεί η χρηματοδότηση, η Επιτροπή δεν ήταν σε θέση να δεχθεί την τροπολογία αριθ. 6 σχετικά με την αύξηση του πρόσθετου ποσού, εκτιμώντας ότι η κατάσταση του προϋπολογισμού δεν επιτρέπει μια τέτοια αύξηση. Διατήρησε συνεπώς την πρότασή της για αύξηση της χρηματοδότησης του προγράμματος «Σωκράτης» κατά 50 εκατομμύρια Ecu.

2.1.4. Τροπολογίες του Ευρωπαϊκού Κοινοβουλίου που δεν δέχθηκε το Συμβούλιο

Τροπολογία αριθ. 6

Αύξηση του ποσού της χρηματοδότησης κατά 100 εκατομμύρια Ecu

Το Συμβούλιο έκρινε ότι, στο πλαίσιο της δημοσιονομικής λιτότητας που χαρακτηρίζει όλα τα κράτη μέλη, δεν είναι σκόπιμο να προσυπογράψει την αύξηση που προτείνει το Κοινοβούλιο. Εκτιμώντας ότι, στη σημερινή συγκυρία, απαιτείται σύνεση και ισορροπία, δέχθηκε ωστόσο να αυξήσει σημαντικά τη χρηματοδότηση του προγράμματος «Σωκράτης», εκδηλώνοντας κατ' αυτόν τον τρόπο τη σημασία που αποδίδει στην περαιτέρω ανάπτυξη του προγράμματος υπό ικανοποιητικές συνθήκες.

ΙΙΙ. ΣΥΜΠΕΡΑΣΜΑΤΑ

Το Συμβούλιο εκτιμά ότι, λόγω των δυσμενών δημοσιονομικών συνθηκών, η κοινή θέση του αποτελεί ισορροπημένο κείμενο βάσει του οποίου το πρόγραμμα «Σωκράτης» θα εξακολουθήσει να παράγει θετικά αποτελέσματα.

(1) ΕΕ C 287 της 22. 9. 1997, σ. 23.

(2) Δεύ έχει ακόμα δεμοσιευθεί στην Επίσημη Εφημερίδα.

(3) ΕΕ C 262 της 28. 8. 1997, σ. 3.

(4) ΕΕ L 132 της 16. 6. 1995, σ. 18.